Aalwyn Akkommodasie | Resensies
Aalwyn Akkommodasie: Hooffoto's
Aalwyn Akkommodasie: Room 6
Aalwyn Akkommodasie: Room 7
Aalwyn Akkommodasie: Room 1
Aalwyn Akkommodasie: Room 2
Aalwyn Akkommodasie: Room 3
Aalwyn Akkommodasie: Room 4
Aalwyn Akkommodasie: Honeymoon Room 5
4.3 uit 5van 24 resensies vir Aalwyn Akkommodasie
Rosalyn E - Mei 2021
Dis die tweede keer wat ek by Carol bespreek en bly. En weereens glad nie teleurgestel nie. Sy gaan uit haar pad om alles reg te he vir jou en as jy iets kort kan jy haar net vra. Was die keer saam met familie daar en hulle was ook baie tevrede gewees. Sal weer daar bespreek.
Aalwyn Akkommodasie's terugvoer
Baie dankie vir julle terrug voer ek waardeer dit baie. Altyd n plesier om julle hier te he en hoop om julle gou weer te sien. Wees veilig en bly gesond.
Anton S - Mrt 2021
Was nog net vir een aand daar en dit was heel rustig.
Rosalyn E - Nov 2020
Gasvryheid van die eienaar was tops. Het na ons belange omgesien. Sal weer daar gaan bly.
Dit was net 'n plesier om julle by ons te hê. Julle is altyd welkom. Baie dankie vir julle ondersteuning.
Allistair V - Des 2019
'n Tafel met waterbeker en opwasseep is al wat kort.
Hi Allistair Daar was n 'flask' op tafeltjie by kettel met water en jammer oor opwasseep maar ek was n WhatsApp weg. Ek het ook gereeld gevra of alles reg was en het geen klagtes gekry nie. Dankie vir julle ondersteuning en hoop julle het Gauteng geniet.
Sean V - Sep 2019
Gasvry, vriendelik en netjies.
Baie tevrede gewees met ons akkommodasie.
Julle is altyd welkom. Baie dankie vir julle ondersteuning.
Isabel V - Aug 2018
My werknemers was baie in hulle noppies en het tuis gevoel.
Die eienaar was vreeslik vriendelik en behulpsaam. Definitief 'n A+ vir Aalwyn!
Isabel dankie vir terugvoering. Dit was so n pleasier om jou goed gemanierde mense by my te kon huisves. Hulle is altyd weer welkom om by ons oor te slaap. Baie dankie vir julle ondersteuning.
Hester B - Mei 2018
Letterlik 'n plek om jou kop neer te lê, maar van gemak is daar geen sprake.
Eerstens het ons nagenoeg 'n uur spandeer net om die eienaar op te spoor. Die selfoon ontvangs is daar so sleg dat jy tot op die bult moet ry om ontvangs te kry. Die foto op die website laat jou dink aan 'n lekker plaasopset, maar jy word in 'n kleine kamertjie ingedruk, omhein met mure. Die bed is so hard, jy kon sweer jy slaap op karton. Seker 'n baie hoë digtheid spons. Die toiletpapier is nie 1 ply, maar 1/2 ply, so 'n lae kwaliteit, dit is vol gate. Die stort se water loop nie uit, dit dam op, want die uitlaat is op die hoogste punt geïnstalleer, plaas van die laagste punt. Gewone buitekrane in die stort. Die koue en warm krane is nie gemerk, so moes die water eers laat loop voor jy kon vasstel watter kraan is warm. Geen bedlampies. Nou ja, vir R400 kon jy seker nie beter verwag het nie, maar daar is sekerlik darem basiese goed wat in 'n kamer hoort. As ons nie vir 'n uur in die son moes staan nie, sou ons miskien die plek met 'n ander gesindheid ingegaan het, dis net vir 'n nag en dis beter as om terug te ry na Pretoria, maar moeite het beslis ontbreek toe die plekkie omskep is vir gaste. Sal beslis volgende keer meer oplet na foto's van die plek voor ek bespreek.
Baie dankie vir die terugvoer en u ondersteuning, ek is jammer as u enige ongerief beleef het, alhoewel daar sekere punte genoem is waaroor ons nie beheer het nie.
Aalwyn Akkommodasie bied 'n paar opsies om van te kies waarvan u het besluit om 'n 'Sleep & Go' kamer te bespreek. Ek is so jammer as u dalk 'n verkeerde keuse gemaak het volgens die standaard wat u verwag het.
Wat my aanbetref, was kamers baie skoon en netjies en word deurgegaan lank voor gaste ingelaat word. Ek het ook gevra of u tevrede was en u het geen klagtes gehad nie. Ek het ook gevra u moet my dadelik kontak indien daar enige probleme is.
Wat toiletpapier aanbetref het ek nog nie van 1/2-ply gehoor nie en het ook nie gate in die papier wat ons verskaf gesien nie. Dit kon moontlik 'n fabrieksfout wees, waarvoor ek om verskoning vra.
Oor die selfoonopvangs het ons geen beheer nie. Ek kan nie verstaan dat u verkies het om eerder 'n uur in die son sit as om 1 km verder te ry om my te kontak nie. Ek was tuis en het vir julle gewag. Wanneer ek my gaste ontvang is, ek altyd vriendelik, en dit is duidelik uit vorige gaste se ervarings.
Billy-jean D - Feb 2018
Dit was die lekkerste slaap op die lekkerste plek!
Alwyn Akkommodasie was 'n amazing lekker plekkie en ons was baie bederf. Ons was glad nie gepla nie en kon net onsself geniet.
Billy-jean ons hoop om julle weer gou te sien. Dit was net n plesier om julle by ons te he en ek is bly julle het dit geniet.
Vanessa L - Feb 2018
Gasvrou baie vriendelik. Omgewing is rustig en privaat.
Susan V - Feb 2018
Netjies, skoon en baie behulpsame gasvrou.
Dit is ons tweede keer wat ons hier bly want dit is regtig bekostigbaar en baie netjies. Die gasvrou het dadelik bevestig dat ons nog hulle aanwysings het. Dit wat mens op die webblad sien is wat jy kry. Ons was Saterdagaand uit en die gasvrou het ons laat weet dat die krag af is a.g.v. die reën en sommer ook verduidelik waar die parrafien liggies is. Sy het ook `n alternatiewe kontaknommer gegee indien die krag nie aankom en haar foon se battery dalk pap word. Ons kuier sommer weer binnekort daar.
Baie dankie dat julle weer kom kuier het en bly dat julle tevrede by ons is. Julle is baie welkom om weer terug te kom.
Vriendelik, netjies en gemaklik.
Het dit geniet, waarde vir geld!
Dankie vir terrug voering. Dankie dat u ons akkommodasie gebruik het en hoop om weer te sien.
Rezanne N - Nov 2017
Heerlike, gemaklike verblyf.
Gemaklike, gesellige verblyf.
Baie dankie vir positiewe terugvoering. dit was 'n groot plesier om jou by ons te huisves.
Stefanus V - Nov 2017
Vriendelikke diens. Bietjie afgeleë en buite stads area. Moeilik om te vind. Pad aanwysers baie swak.
Verbeter pad aanwysers. Kwaliteit van toerusting en geriewe kan verbeter.
Dalet W - Okt 2017
'n Oase in die woestyn.
Ek was aanvanklik bekommerd oor die omgewing, maar dit was heerlik om daar te bly. Die kraakvars wit beddegoed en handdoeke het my sommer baie tuis laat voel! Die kliëntediens is uitstekend. Ek het vreeslik lekker gebly en het lekker gevoel om na die dag soontoe terug te keer. Baie dankie Carol!
Dit was net 'n plesier om jou by ons te kon verwelkom. Ons het die plaas gevoel en rustigheid en nie die geraas soos in die stad nie. Ek is egter bly dat jy die rustigheid geniet het.
Tersia V - Okt 2017
Aanbeveling vir oornag-akkommodasie.
Carol en haar man is aangename mense. Ek en my man het net daar geslaap, en was die hele dag uit. Ons het nie etes daar genuttig nie. Ons is die Honeymoon-suite gebied, was verras oor die idee, maar daar ontbreek 'n hangkas vir klere, badkamer-spieelkassie so hoog nie eers 'n lang man sal kan skeer nie. Solar-verhitte geiser. Ons moes in koue water stort, want dit was reënerig.
Baie dankie dat julle by ons oornag het en dankie vir die idees en jammer vir julle ongerief oor stort water wat ek nie verstaan nie want daar was nie ander mense voor julle in die kamer nie en dit was 'n sonskyn dag voor julle in geboek het so sal bietjie daarna oplet. Ek het vir julle die Honeymoon-suite aangebied maar het ook gesê indien julle enige probleem het om my dadelik in kennis te stel en julle eerste keuse was ook beskikbaar. Eintlik het ek probeer goed doen om u twee keuses te gee sal maar in toekoms mense in die kamers sit wat hulle wel bespreek het. 'n Mens is seker nooit te oud om te leer nie jy kan seker nie almal tevrede stel of probleem vry wees nie al probeer jy hoe hard. Ons waardeer julle opinie en dat julle ons ondersteun het en hoop ook om julle weer te sien.
Magda B - Okt 2017
Ons het regtig net geslaap, maar was vriendelik ontvang en plekkie was silwerskoon, netjies en gerieflik.
Ons was slegs vir 1 nag daar, maar het die beste diens ontvang. Aanwysing was uitstekend en plekkie was gerieflik, netjies en skoon. Die voëls wat ons wakker gesing het, het aan ons 'n wildtuin gevoel gegee. Ek het vir ligging net 3 sterre gegee aangesien dit bietjie moeilik was om die uitdraai in die donker te kry al was ons die oggend al daar. Dit was ook eintlik bietjie ver van ons venue af, maar dis my eie skuld omdat ek te lank gewag het om plek te bespreek en nie deeglik navorsing gedoen het nie. Ten spyte hiervan was dit 'n aangename ondervinding en sal ek weer soontoe gaan en hulle aanbeveel. Dankie Carol!
Baie dankie dat julle by ons oornag het en vir die pragtige terug voering. Ek is baie jammer julle het so ver moes ry dis hoekom ek wel jou in kennis gestel het dat julle lokaal 'n ent vanaf ons is. Julle is altyd welkom om weer by ons te kom kuier.
Susan V - Aug 2017
Die eenheid is baie skoon en netjies. Lekker groot en het alles wat jy nodig mag hê. Baie vriendelike ontvangs gehad en regtig 'n plek waar ons in die toekoms weer sal bly.
Dankie Susan vir jou pragtige terugvoering. Dankie dat julle ons ondersteun het en julle is altyd weer welkom om by ons te oornag,
Andre C - Mrt 2017
Baie lekker kamer, was netjies.
Diens was baie vriendelik, kamer was netjies, alles was op hul plek, rustige atmosfeer.
Baie dankie dat julle van ons verblyf gebruik gemaak het en dit was 'n plesier om julle hier te kon akkommodeer.
Sharon V - Mrt 2017
Wonderlike ervaring, sal daar oornag as ek weer in daai area is.
Uitstekend. Carol het regtig uit haar pad gegaan om dit vir ons gerieflik te maak. Skoon en baie netjies.
Sharon, ek is bly dat julle dit geniet het en dit was 'n plesier om julle by ons te hê.
Braam G - Okt 2016
Baie stil plek. Aanwysings is nie baie goed nie, net bord wat sê B&B.
Aanwysings nie baie goed nie, net bord wat sê B&B.
Ds. dankie vir u positiewe opmerkings. Daar is 'n baie groot bord voor u na ons afdraai vanaf die R559 wat sê Aalwyn Akkommodasie en Road 1, eintlik kan jy dit nie mis nie. Dit sou aan u linker kant gewees het as 'n persoon vanaf Randfontein kom. Ek dink julle het dalk bietjie op die donker gekonsentreer. Dit was 'n groot plesier om julle by ons te hê en jammer oor die bord wat u mis gekyk het. Ek het hom nogal oorgedoen en swart gedrukte letters gebruik. Ek sal bietjie gaan kyk of hy reflekteer in die nag. Dankie dat u laat weet het.
Martin U - Okt 2016
Baie rustig en vriendelike mense.
Ons het dit baie geniet en sal met sport byeenkomste graag weer daar oorbly.
Martin ek het jou familie so geniet. Julle het pragtige gemanierde kinders. Julle is altyd welkom om by ons te oornag.
Brumelda D - Sep 2016
Baie gasvry en pragtige plek. Baie still en niks lawaai. Het 'n goeie nag se rus gehad.
Lekker geslaap. Baie rustige plekkie en sal in toekoms weer deur julle bespreek. Baie dankie vir jul gasvryheid.
Brumelda dit was net 'n plesier om julle by ons te huisves. Bly jou ouers was te vrede.
Teresa W - Sep 2016
Ons sal nie hierdie gastehuis weer gebruik of aanbeveel nie!
Ek het die bespreking vir my ouers gemaak. My moeder moes die volgende dag vir 'n groot operasie gaan in Randfontein. Die stort het nie behoorlik gewerk nie en daar was geen warm water nie. Die eienaar het die volgende dag vir my 'n SMS gestuur met 'n verduideliking dat my ouers nie 5-ster-akkommodasie moet verwag as hulle net R200 per persoon per nag betaal nie. Ek is jammer, maar 'n werkende stort en warm water is vir my 'n basiese gerief. Die eienaar se houding teenoor hierdie probleem was vir my onaanvaarbaar. Sy moet seker maak die fasiliteite werk as sy dit wil uitverhuur. Ons sal ongelukkig nooit weer hierdie gastehuis ondersteun nie.
Toe jou ouers in geboek het, het my man vir hulle gesê dat indien hulle enige iets nodig het of as daar enige probleem enige tyd kan hulle ons asb dadelik moet laat weet. Die probleem was eers onder my aandag gebring na hulle die akkommodasie verlaat het en dit was binne sekondes reg gestel. Die water was kokend warm omdat ons die geyser hoër gestel het lank voor hulle ingeboek het wat die kamer langsaan het toevallig ook 'n persoon in gehad wat geen probleme gehad het nie. Ons is jammer as u so voel maar kan niks daaraan doen as ons nie van probleem weet nie. Hierdie is die eerste keer dat ons slegte kommentaar ontvang het al die ander inwoners was en is baie tevrede. Nogmaals wil ek jammer sê vir die ongerief.
Jeanne-pierre B - Aug 2016
Hul is altyd gewillig om uit te help, vriendelik en behulpsaam.
Baie dankie, dit was 'n plesier om julle by ons te laat oornag.
Adres: Hoek van Robson-straat en Road 1, 12A, Hillside, Randfontein, 1760, Gauteng
https://travelground.imgix.net/AAEAAQAAAAAAAAAAAAAAJDgwZDcxNjZmLWNkZGYtNDU0OC1hMTcwLTA0YmEwNWZiMmY3Zg?w=1440&h=960&fit=crop&auto=format Vanaf R500 per nag (vir 2 persone) 24 5 1 5 c/o Robson Street & Road 1 12A, Hillside 1760 Gauteng 086 999 0018 15:00-17:00 09:00 -26.225674064946 27.609219253063